ΕΝΗΜΕΡΩΣΗ ΓΙΑ ΣΥΜΜΕΤΟΧΗ

 ΣΕ ΨΥΧΟΠΑΙΔΑΓΩΓΙΚΟ ΟΜΑΔΙΚΟ ΠΡΟΓΡΑΜΜΑ

Αγαπητοί γονείς ,αγαπημένες μας μαθήτριες

Το Ράλλειο Γυμνάσιο και ο Σύλλογος Γονέων και Κηδεμόνων έχει δεχτεί πρόταση να συμμετέχει σε ένα ομαδικό ψυχοπαιδαγωγικό πρόγραμμα που αφορά ομάδα μαθητριών της Α΄τάξης και τους γονείς των μαθητριών που θα συμμετέχουν .

Tο πρόγραμμα αυτό εξαιτίας των ισχυόντων μέτρων προστασίας ,θα διεξαχθεί διαδικτυακά.

Την αίτησή και συγκατάθεσή σας μπορείτε να υποβάλλετε ηλεκτρονικά μέχρι τις **2/10/2020 στο** email του Συλλόγου Γονέων και Κηδεμόνων (**ralleiosg@gmail.com)** Mετά την συγκρότησή της ομάδας θα ενημερωθείτε από την συντονίστρια της ομάδας και το Σύλλογο Γονέων.

Ακολουθεί ενημερωτικό έντυπο της συντονίστριας του προγράμματος και αίτηση- συγκατάθεση του γονέα που επιθυμεί να συμμετέχει στο πρόγραμμα.

Έντυπο ενημέρωσης και συγκατάθεσης

 γονέων για συμμετοχή στις ομάδες

Αγαπητοί γονείς,

 Επικοινωνούμε μαζί σας για να σας ενημερώσουμε σχετικά με το ομαδικό πρόγραμμα και να ζητήσουμε τη συγκατάθεσή σας για τη συμμετοχή σας και τη συμμετοχή του παιδιού σας στην έρευνα με θέμα **«Προαγωγή της ψυχικής υγείας των παιδιών μέσω της Θεραπείας Σχημάτων: Σχεδιασμός, εφαρμογή και αξιολόγηση προγράμματος παρέμβασης στο σχολείο»,** η οποία έχει εγκριθεί από το Υπουργείο Παιδείας, Έρευνας και Θρησκευμάτων (αριθμός έγκρισης: 170405/Δ2/01-11-2019/89833/Δ2). **Υπεύθυνη της έρευνας** είναι η κ. **Ρόζα Λάιους**, Ψυχολόγος, κάτοχος Μεταπτυχιακού Διπλώματος Ειδίκευσης στην Κλινική Ψυχολογία, Υποψήφια Διδάκτωρ του Πανεπιστημίου Αθηνών και υπότροφος του Ιδρύματος Κρατικών Υποτροφιών, με **Επιβλέπουσα τ**ην κ. **Ευαγγελία Γαλανάκη**, Καθηγήτρια Αναπτυξιακής Ψυχολογίας του ίδιου Πανεπιστημίου.

**Σκοπός της έρευνας** είναι η εφαρμογή ενός **ομαδικού ψυχοεκπαιδευτικού προγράμματος για παιδιά (10-13 ετών) και τους γονείς τους,** το οποίο βασίζεται στο βιωματικό ψυχοθεραπευτικό μοντέλο της Θεραπείας Σχημάτων. Η έρευνα επιδιώκει να μελετήσει την αποτελεσματικότητα του προγράμματος στην **ενίσχυση της αυτοεκτίμησης των παιδιών, στη βελτίωση των κοινωνικών τους σχέσεων και στην ενδυνάμωση της σχέσης τους με τους γονείς.**

 Η έρευνα διεξάγεται από την κύρια ερευνήτρια (Ρ. Λάιους) και την ερευνητική ομάδα (κ.κ. Ε. Αργαλιά και Β. Κουτραφούρη). Στην έρευνα συμμετέχουν 100 παιδιά διαφόρων ηλικιών από σχολεία της Αττικής, καθώς και οι γονείς τους. Οι συναντήσεις έχουν βιωματικό χαρακτήρα και πραγματοποιούνται σε **ομάδες των 12-15 ατόμων**. Η κάθε συνάντηση έχει **διάρκεια 1 ½ ώρα** και οι **ομάδες των παιδιών λαμβάνουν χώρα κάθε εβδομάδα, ε**νώ οι αντίστοιχες **των γονέων κάθε δεκαπενθήμερο**. Στην πρώτη και στην τελευταία συνάντηση, τα παιδιά και οι γονείς τους καλούνται να συμπληρώσουν συγκεκριμένα ερωτηματολόγια διάρκειας 30΄. Η έρευνα εξαιτίας των μέτρων προστασίας κατά του covid-19 σύμφωνα με τον Εθνικό Οργανισμό Δημόσιας Υγείας θα διεξαχθεί διαδικτυακά.

**Τα αποτελέσματα της έρευνας** θα **συνεισφέρουν στην κατανόηση των αναγκών των παιδιών, στην πρόληψη της ψυχοπαθολογίας και στην ενδυνάμωση της αυτοεκτίμησής τους, των κοινωνικών τους δεξιοτήτων, καθώς και στην ενίσχυση της σχέσης τους με τους γονείς.**

**Σχετικά με τους γονείς**, η έρευνα θα συνεισφέρει στην εκπαίδευσή τους ώστε **να κατανοούν καλύτερα το παιδί, να προλαμβάνουν τις συγκρούσεις μαζί του και να οικοδομήσουν πιο υγιείς και θετικές αλληλεπιδράσεις μαζί του.** Αναμένεται ότι η συμμετοχή στην έρευνα θα είναι μια ευχάριστη και εποικοδομητική εμπειρία για τα παιδιά και τους γονείς τους. Θα έχουν τη δυνατότητα να εκφράσουν τα συναισθήματά τους, να μοιραστούν εμπειρίες με την υπόλοιπη ομάδα, να οικοδομήσουν θετικές σχέσεις μεταξύ τους, να αναγνωρίσουν τι χρειάζονται και πώς καλύπτονται οι συναισθηματικές τους ανάγκες. Επιπλέον, οι γονείς αναμένεται να αποκτήσουν περαιτέρω ευαισθησία απέναντι στις ανάγκες των παιδιών, να μάθουν να ανταποκρίνονται σε αυτές και να αισθάνονται περισσότερο βέβαιοι στον ρόλο τους.

Η συμμετοχή σας στην έρευνα συνεπάγεται ότι συμφωνείτε με τη μελλοντική δημοσίευση των αποτελεσμάτων της, με την προϋπόθεση ότι οι πληροφορίες των συμμετεχόντων θα είναι ανώνυμες και θα τηρηθεί απόλυτα η προστασία των προσωπικών τους δεδομένων. Η συμμετοχή σας στην έρευνα είναι πολύτιμη για εμάς.

Εφόσον συμφωνείτε για τη συμμετοχή σας και τη συμμετοχή του παιδιού σας στο πρό-

γραμμα, παρακαλούμε να συμπληρώσετε και να αποστείλετε την αίτηση που ακολουθεί

 στην παρακάτω ηλεκτρονική διεύθυνση.

 **ralleiosg@gmail.com**

Σε περίπτωση που δηλώσουν συμμετοχή στην έρευνα παραπάνω από 15 παιδιά ανά τμήμα, τότε η επιλογή των συμμετεχόντων θα γίνει με κλήρωση. Σε κάθε περίπτωση, θα ενημερωθείτε από την κύρια ερευνήτρια ή τον επιστημονικό συνεργάτη.

 Σας ευχαριστούμε πολύ.

 Η Υπεύθυνη της έρευνας Η Επιβλέπουσα Καθηγήτρια:

 Ρόζα Λάιους Ευαγγελία Γαλανάκη

 ΑΙΤΗΣΗ –ΣΥΓΚΑΤΑΘΕΣΗ

 ΓΙΑ ΤΟ ΟΜΑΔΙΚΟ ΨΥΧΟΠΑΙΔΑΓΩΓΙΚΟ ΠΡΟΓΡΑΜΜΑ

ΟΝΟΜΑΤΕΠΩΝΥΜΟ ΓΟΝΕA:

……………………………………………………………………………………………………………………………………………………

ΟΝΟΜΑΤΕΠΩΝΥΜΟ ΜΑΘΗΤΡΙΑΣ:

……………………………………………………………………………………………………………………………………………………..

ΤΜΗΜΑ:

 …………………………………………………………………………………………………………………………………………………….

EMAIL ΓΟΝΕΑ:( υποχρεωτικό)

……………………………………………………………………………………………………………………………………………………….

Συμφωνώ και συγκατατίθεμαι να συμμετέχω εγώ και η κόρη μου στο ομαδικό ψυχοπαιδαγωγικό πρόγραμμα στο οποίο θα συμμετέχει το Ράλλειο Γυμνάσιο Θηλέων Πειραιά.

 Υπογραφή

 Ονοματεπώνυμο γονέα

.

**Λίγα λόγια για τη συντονίστρια:**

Η Ρόζα Λάιους είναι Κλινικός Ψυχολόγος (MSc.) Παν/μίου Αθηνών, Υποψήφια Διδάκτωρ (PhD.) Παν/μίου Αθηνών, με υποτροφία από το Ίδρυμα Κρατικών Υποτροφιών. Έχει ειδικευτεί στη Γνωσιακή Συμπεριφορική Ψυχοθεραπεία Παιδιών, Εφήβων & Ενηλίκων, καθώς και στη Θεραπεία Σχημάτων Παιδιών, Εφήβων & Ενηλίκων και είναι πιστοποιημένη θεραπεύτρια από την European Association for Behavioral and Cognitive Therapies καθώς και από την International Society of Schema Therapy. Διαθέτει πολυετή εμπειρία με παιδιά, εφήβους και ενήλικες τόσο σε ατομικό όσο και σε ομαδικό επίπεδο. Έχει εργαστεί σε σχολεία, σε πανεπιστημιακά ερευνητικά κέντρα, σε κέντρα θεραπείας παιδιού & οικογένειας. Ιδιωτεύει και αποτελεί ενεργό μέλος του Τμήματος Θεραπείας Παιδιών & Εφήβων του Ινστιτούτου Έρευνας και Θεραπείας της Συμπεριφοράς. [www.rozalaious.gr](http://www.rozalaious.gr)

Στοιχεία επικοινωνίας: rozalaious@hotmail.com

2104296302 & 6944668103

Για οποιαδήποτε πληροφορία μπορείτε να επικοινωνείτε στο email του Συλλόγου Γονέων ralleiosg@gmail.com και στο email της συντονίστριας του προγράμματος : rozalaious@hotmail.com

 Σας Ευχαριστούμε

 Το Δ.Σ του Συλλόγου Γονέων και Κηδεμόνων

 Ραλλείου Γυμνασίου Θηλέων Πειραιά